Wilaya ya Nanyumbu ni wilaya moja ya Mkoa wa Mtwara. Makao makuu ya Wilaya yapo katika Mji wa Mangaka Ilianzishwa mwaka 2007 kutokana na sehemu za wilaya ya Masasi. Inapakana na Mkoa wa Lindi upande wa Kaskazini, Mkoa wa Ruvuma upande wa Magharibi, Kwa upande wa Mashariki imepakana na Wilaya ya Masasi na Nchi ya Msumbiji kwa upande wa Kusini. Wilaya ina jumla ya kata 14 na vijiji 89 mpaka sasa. Shughuli za kilimo ndio tegemeo kuu la wananchi wa wilaya hii.